මුහුදුබඩ මාර්ගයේ ගිංතොට ප්‍රදේශයේ දුම්රිය මාර්ගයේ යකඩ ඇණ 112ක් කිසියම් පිරිසක් විසින් ගලවා තිබෙනවා.ඒ සම්බන්ධයෙන් පරීක්ෂණයක් පවත්වන ලෙස ගාල්ල හා රත්ගම පොලිස් ස්ථානවලට පැමිණිලි සිදුකර ඇති බවයි, දුම්රිය දෙපාර්තමේන්තුව සදහන් කළේ.පසුගිය දින දෙක තුළ ගිංතොට දුම්රියපළ අසල සිට පාලම දක්වා ඇණ 70ක් ද, පාලම අසල සිට රත්ගම දෙසට ඇණ 42ක් ද, මෙලෙස ගලවාගෙන ගොස් ඇති බව සඳහන්.මත්ද්‍රව්‍යවලට ඇබ්බැහිවූවන් මෙලෙස දුම්රිය මාර්ගයේ යකඩ ඇණ ගැලවීමේ කටයුතු සිදුකර ඇති බවට පොලීසිය සැක පළ කරනවා.